b'\n_START_ARTICLE_\nArthur Claudiu David\n_START_SECTION_\nStudii\n_START_PARAGRAPH_\nFostul boxer a fost licen\xc8\x9biat \xc3\xaen Educa\xc8\x9bie Fizic\xc4\x83 \xc8\x99i Management \xc3\xaen Sport \xc8\x99i era master \xc3\xaen \xc8\x98tiin\xc8\x9be Economice (ambele ob\xc8\x9binute la Universitatea "Bogdan Vod\xc4\x83", Baia Mare).\n_START_SECTION_\nCarier\xc4\x83\n_START_PARAGRAPH_\nArthur David \xc8\x99i-a \xc3\xaenceput cariera \xc3\xaen 1994, la CSM Baia Mare, s-a transferat la Dinamo Bucure\xc8\x99ti, pentru care a luptat \xc3\xaen 1999 \xc8\x99i 2000, dup\xc4\x83 care a revenit \xc3\xaen Maramure\xc8\x99, p\xc3\xa2n\xc4\x83 \xc3\xaen 2004, c\xc3\xa2nd a renun\xc8\x9bat la activitatea competi\xc8\x9bional\xc4\x83. A fost cooptat \xc8\x99i \xc3\xaen lotul na\xc8\x9bional, iar una dintre cele mai bune performan\xc8\x9be a ob\xc8\x9binut-o la Jocurile Francofone din Canada (2001), unde s-a clasat pe locul 5, fiind antrenat de Francisc Va\xc8\x99tag._NEWLINE_Dup\xc4\x83 \xc8\x99ase ani de absen\xc8\x9b\xc4\x83 din peisajul competi\xc8\x9bional pugilistic, Arthur David a revenit \xc3\xaen martie 2010 \xc3\xaen ring, cu prilejul Cupei Rom\xc3\xa2niei. Competi\xc8\x9bie la care a fost eliminat din primul meci, \xc8\x99i-a luat, \xc3\xaens\xc4\x83, revan\xc8\x99a cu prilejul Campionatului Na\xc8\x9bional destinat seniorilor, unde b\xc4\x83im\xc4\x83reanul a ob\xc8\x9binut medalia de bronz, la categoria +91 kg. Preg\xc4\x83tirea pentru reintrarea \xc3\xaen form\xc4\x83 competi\xc8\x9bional\xc4\x83 a inceput-o \xc3\xaen octombrie 2009. \xe2\x80\x9eLa \xc3\xaendrum\xc4\x83rile prietenului meu, Claudiu R\xc3\xa2\xc8\x99co, antrenor la Sighet, care m-a \xc3\xaencurajat \xc8\x99i mi-a zis c\xc4\x83 a\xc8\x99 putea s\xc4\x83 fac o treab\xc4\x83 bun\xc4\x83 la Campionatul Na\xc8\x9bional, m-am decis s\xc4\x83 revin \xc3\xaen ring\xe2\x80\x9d, a declarat \xc3\xaen 2010, pentru eMaramure\xc8\x99, Arthur David. Preg\xc4\x83tirile le-a derulat at\xc3\xa2t la CSM Baia Mare, c\xc3\xa2t \xc8\x99i cu Claudiu R\xc3\xa2\xc8\x99co \xc3\xaen Sighet \xc8\x99i cu Radu C\xc3\xa2rstea de la CSS 2 Baia Mare.\n_START_SECTION_\nDecesul\n_START_PARAGRAPH_\nArthur David a \xc3\xaencetat din via\xc8\x9b\xc4\x83 \xc3\xaen seara zilei de 24 iunie, \xc3\xaen urma unui stop cardio-respirator. Decesul acestuia a fost declarat \xc3\xaen jurul orei 22.45, dup\xc4\x83 ce medicii Spitalului Jude\xc8\x9bean de Urgen\xc8\x9b\xc4\x83 Baia Mare au \xc3\xaencercat s\xc4\x83 \xc3\xael resusciteze aproape o or\xc4\x83. La orele serii, fostul sportiv a fost internat de urgen\xc8\x9b\xc4\x83 \xc3\xaen unitatea medical\xc4\x83, unde a fost adus dup\xc4\x83 ce a \xc3\xaenceput s\xc4\x83 simt\xc4\x83 dureri atroce la inim\xc4\x83. Medicii i-au acordat primul ajutor \xc8\x99i l-au pus sub supraveghere, \xc3\xaens\xc4\x83 nu au putut lua decizia transfer\xc4\x83rii lui \xc3\xaentr-o clinic\xc4\x83 de specialitate din Cluj-Napoca sau T\xc3\xa2rgu Mure\xc8\x99 din cauza st\xc4\x83rii lui de s\xc4\x83n\xc4\x83tate. De asemenea se poate lua \xc3\xaen considerare faptul c\xc4\x83 lipsa de medici speciali\xc8\x99ti sau slaba preg\xc4\x83tire a celor existen\xc8\x9bi, combinat\xc4\x83 cu lipsa echipamentelor moderne de la Spitalul Jude\xc8\x9bean Baia Mare, a contribuit la moartea unui num\xc4\x83r mare de pacien\xc8\x9bi.\n_START_SECTION_\n\xc3\x8enmorm\xc3\xa2ntarea\n_START_PARAGRAPH_\nFostul campion Arthur David a fost condus pe ultimul drum \xc3\xaen data de 27 iunie, \xc3\xaen cimitirul de la vechea catedral\xc4\x83 ortodox\xc4\x83 din Baia Mare. T\xc3\xa2n\xc4\x83rul, stins la v\xc3\xa2rsta de doar 35 de ani, a fost condus pe ultimul drum de c\xc4\x83tre rude, prieteni \xc8\x99i sportivi la ora 13.00. La ceremonia funerar\xc4\x83 a fost prezent\xc4\x83 sora lui Arthur David, venit\xc4\x83 din Germania, \xc3\xaens\xc4\x83 fratele t\xc3\xa2n\xc4\x83rului, \xc3\xaencarcerat la Penitenciarul Gherla, nu a primit sperata permisie pentru a ajunge \xc3\xaen Baia Mare. Pe l\xc3\xa2ng\xc4\x83 rude, mai mul\xc8\x9bi prieteni \xc8\x99i colegi ai fostului boxer \xc8\x99i-au prezentat omagiile la desp\xc4\x83r\xc8\x9birea final\xc4\x83.'